Wilhelm Kempf

**Wilhelm Kempf** (1906–1982) var en tysk katolsk biskop av Limburg i Vest-Tyskland fra 1949 til 1981.
## Liv og virke
### Bakgrunn
Wilhelm Kempf var den eldste av fire sønner av en ungdomsskolelærer. Den fremtredende kirkehistoriker Friedrich Kempf var en yngre bror av Wilhelm. Han vokste opp i Wiesbaden og fikk sin doktorgrad i filosofi i Roma i 1928. 

### Prest
Han ble ordinert til prest den 8. desember 1932 i Limburgs domkirke. Fra 1942 til 1949 var han kapellan i Helligåndskirken i Riederwald-distriktet i Frankfurt am Main. 

### Biskop av Limburg
Den 25. juli 1949 ble Kempf ordinert til biskop av Limburg. Han etterfulgte biskop Ferdinand Dirichs, som hadde dødd i en bilulykke  på Bundesautobahn 3 nær Idstein. Kempfs hovedkonsekrator var kardinal Joseph Frings, erkebiskop av Köln. Hans medkonsekratorer var Albert Stohr, biskop av Mainz, og Aloysius Muench, den amerikanske biskop som senere ble den første apostoliske nuntius til Forbundsrepublikken Tyskland.

I kjølvannet etter Andre verdenskrig var det en mange ødelagte og skadede kirker i bispedømmet so,m Kempf mpåtte få reparert eller gjenoppbygget, det måtte integereres mange *«displaced persons»  (*Heimatvertriebene*)*, og nye menigheter måtte etableres i de større byer, som Frankfurt og Wiesbaden.

Fra 1962 til 1965 deltok han i og fungerte som sekretær for Det andre Vatikankonsil. Deretter introduserte han konsilets«» reformer i sitt bispedømme. I 1967 grunnla han Limburg-katedralens guttekor.

I 1969 var Kempf den første biskop i Vest-Tyskland som ga demokratisk valgte organer, spesielt lekfolk, større innflytelse i menighetene og bispedømmet. Han ble ansett som konservativ, og var også tolerant og åpen for dialog om reformtiltak innen kirken. Denne holdningen fikk den apostoliske nuntius Corrado Bafile til å skrive til Den hellige stol i Roma i oktober 1973 og i hemmelighet be om at man skulle å «frata makt» fra «progressive» som hadde nøkkelstillinger i bispedømmet. Reaksjoner fra opinionen og pressen ville ikke være permanente og var derfor ikke å frykte. Kempf, som mottok dette dokumentet fra statssekretariatet i Roma, offentliggjorde brevet. Den tyske bispekonferanse og 60.000 katolikker som hadde støttet en underskriftskampanje erklærte sin solidaritet med biskop Kempf.

Erkebiskop Bafile returnerte til Vatikanet i 1975.

Den 10. august 1981, på sin 75-årsdag, søkte Kempf Den hellige stol om å få pensjonere seg, slik kanonisk lov sterkt anbefalte, og dette var noe som ble innvilget.

## Verker
* *Glaubensüberzeugung und Geistesfreiheit.* Knecht, Frankfurt am Main 1962.
* *Auf dein Wort hin. Briefe des Bischofs von Limburg an die Gemeinden des Bistums zur österlichen Bußzeit 1972-1981.* Verlag des Bischöflichen Ordinariats, Limburg o. J., ISBN 3-921221-01-3.
* *Für euch und für alle. Brief des Bischofs von Limburg zur Fastenzeit 1981 an die Gemeinden des Bistums, besonders an die Fernstehenden.* Verlag des Bischöflichen Ordinariats, Limburg 1981, ISBN 3-921221-02-1.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil, B. (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi, S.J. (1785-1841) *1823
* Biskop Eugène-Charles-Joseph de Mazenod, O.M.I. (1782-1861) *1832
* Kardinal Joseph Hippolyte Guibert, O.M.I. (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Kardinal Pietro Gasparri (1852-1934) *1898
* Erkebiskop Cesare Orsenigo (1873-1946) *1922
* Kardinal Josef Frings (1887-1978) *1942
* Biskop *Wilhelm Kempf* (1906-1982) *1949

## Litteratur
* Walther Kampe: *Ein Leben für die Kirche: Festrede zum 75. Geburtstag von Dr. Wilhelm Kempf.* Knecht, Frankfurt am Main 1981, 
* 

## Referanser